Public procurement notice: Voluntary Ex Ante Transparency Notice
Published: 2018-10-09
Buyer: Ministerstvo financií Slovenskej republiky
Country: SK
Contract type: Services
Procedure: Negotiated without a prior call for competition
CPV classification: 72212442
Estimated value: 6250000 EUR
Award criteria: Lowest price

Technical requirements: Predmetom zákazky je zabezpečenie ďalšieho funkčného rozvoja aplikačného programového vybavenia Rozpočtového informačného systému (ďalej len RIS), ktorý predstavuje kľúčový informačný systém riadenia verejných financií.
Funkčný rozvoj bude realizovaný v oblasti rozpočtovacieho procesu na úrovni štátnej správy, rozpočtovania a výkazníctva na úrovni územnej samosprávy ako aj v oblasti Registra účtovných závierok s cieľom zabezpečiť zefektívnenie a skvalitnenie podpory rozpočtového procesu a procesov predkladania a zverejňovania účtovných dokumentov a taktiež uspokojenia potrieb vyplývajúcich zo zmien korešpondujúcej národnej a európskej legislatívy.
Rozpočtový informačný systém (RIS) pokrýva podporu riadiacich procesov štátu - a to najmä vo vzťahu k rozpočtovému riadeniu a alokácii finančných zdrojov v rámci celej verejnej správy. RIS je úzko integrovaný so všetkými ostatnými systémami zabezpečujúcimi správu verejných financií prevádzkovaných Ministerstvom financií SR, ktorými sú IS ŠP informačný systém Štátnej pokladnice, ITMS IT monitorovací systém pre štrukturálne fondy a kohézny fond, ISUF informačný systém účtovníctva fondov, CKS- centrálny konsolidačný systém, EIS ekonomický informačný systém Ministerstva financií SR poskytujúci služby aj pre iné rezorty ako i pre ekonomické informačné systémy iných rezortov ako i organizácií.
Rozpočtový informačný systém (RIS) predstavuje komplexné aplikačné programové vybavenie, ktorého vývoj a používanie, ako aj s tým súvisiace zmluvné a licenčné vzťahy siahajú až do roku 1996. Nejedná sa pritom o štandardné programové vybavenie, ale naopak o unikátny informačný systém vyvinutý a kontinuálne zdokonaľovaný spoločnosťou PosAm, spol. s r.o. na základe špecifických požiadaviek a potrieb MF SR, jednotlivých rozpočtových kapitol, ako aj organizácií štátnej správy a samosprávy.
Pre zabezpečenie implementácie funkčností a úprav RIS s cieľom uspokojenia potrieb vyplývajúcich zo zmien slovenskej ako aj európskej legislatívy a metodík a taktiež zo skvalitnenia a zefektívnenia podpory rozpočtového procesu na MF SR, rozpočtových kapitolách ako aj organizáciách štátnej správy a samosprávy, je nevyhnutné realizovať modifikácie zdrojového kódu a rozhraní systému RIS.
Na zabezpečenie rozvoja je potrebná modifikácia funkčných častí RIS-u, ako úprava a nastavenie zložitých integračných väzieb na okolité informačné systémy (IS ŠP, ITMS, ISUF, CKS a EIS). Rozšírenie funkčností systému RIS nemá charakter dodávky, resp. vývoja samostatných autonómnych modulov mimo systému RIS, ale bude primárne riešené doprogramovaním a úpravou existujúcich komponentov a číselníkov RIS a jeho rozhraní na okolie. Dodávka riešenia nezakladá nové požiadavky na hardware ani licencie systému. Pôvodný dodávateľ vytvoril množstvo rozšírení a rozhraní v systéme RIS na základe zadania vecných garantov. Podpora a rozvoj rozšírení a rozhraní systému vyžaduje jedinečné technické know how procesu spracovávania údajov, nastavenia údajových štruktúr a integračných väzieb a zároveň znalosť už vytvorených modulov. Modifikácia rozšírení a rozhraní vyplývajúca z ďalších požiadaviek garantov procesu je bez uvedených špecifických znalostí pre iného dodávateľa nemožná. Pri akomkoľvek neodbornom zásahu do zdrojového kódu, technického alebo procesného nastavenia fungovania RIS, resp. zásahu inej osoby, ako je jeho tvorca, vzniká významné riziko, že celý systém bude nefunkčný a tým pádom nepoužiteľný pre plnenie svojho účelu.
Tvorba a realizácia rozpočtu verejnej správy sa riadi legislatívnymi pravidlami, ktoré zachytáva regulačný komplex právnych noriem a metodických postupov z oblasti rozpočtového procesu.
Z technických dôvodov (obmedzený počet znakov) je celé odôvodnenie použitia priameho rokovacieho konania zverejnené v profile verejného obstarávateľa/zákazky.


Winner: PosAm, spol. s r.o.
Award value: 6250000